stanford-oval/wikipedia huggingface dataset:
Eesti kirjakeele seletussõnaraamat
Kirjallisuutta

Neetar, Helmi 1993: Kirjakeele tähtteos vaekausil. — Keel ja Kirjandus 10 (36. vsk.), s. 633–636.
Karelson, Rudolf 1990: „Eesti kirjakeele seletussõnaraamat“ tegija pilgu läbi. — Keel ja Kirjandus 1 (33. vsk.), s. 24–34.
Karelson, Rudolf 1999: Seletussõnaraamat ja teised kirjakeele sõnaraamatud. — Keel ja kirjandus 12 (42. vsk.), s. 865–873.
Voll, Piret 2009: Seletussõnaraamat valmis, varsti ka parandatud ja täiendatud. — Keel ja Kirjandus 1 (52. vsk.), s. 1–10.
Aiheesta muualla

Eesti keele seletav sõnaraamat: hakulomake (viroksi)
Hakusanat väärtustama–väärus Eesti kirjakeele seletussõnaraamatun viimeisestä vihosta (2007).
Gillobackaträsket

| Gillobackaträsket |
| --- | --- |
Valtiot:  Suomi 
Paikkakunta:  Kirkkonummi
Koordinaatit:  60°07′41″N, 24°29′50″E
Järvinumero:  81V060.1.001
Mittaustietoja
Pinnankorkeus:  0,7 m 
Rantaviiva:  1,7 km 
Pinta-ala:  0,083 km² 
 fiGillobackaträsket 
Gillobackaträsket on 8,3 hehtaarin laajuinen järvi Kirkkonummen eteläosassa läntisellä Uudellamaalla. Etäisyys Helsingin keskustasta on 25 kilometriä länteen.
Maantiede

Gillobackaträsketin pituus lounaasta koilliseen on 800 metriä. Järvi on saareton ja kapea. Sen korkeustaso 70 senttimetriä merenpinnan yläpuolella. Gillobackaträsketin eteläpuolella on kalliometsää, joka kohoaa noin 35 metriä merenpinnan yläpuolelle, eli kutakuinkin saman verran järven pinnan yläpuolelle. Pohjoinen ranta on soistunut, järven luoteispuolitse kulkee Länsiväylä. Kirkkonummen keskustaajama levittäytyy Gillobackaträsketin länsipuolella.
Gillobackaträsket (81V060.1.001) kuuluu Välialueeseen (81V060), joka on kolmannen jakovaiheen vesistöalue Suomenlahden rannikkoalueen (81) päävesistössä. Välialueen laajin vakavesi, noin 80 hehtaarin laajuinen Finnträsk, sijaitsee Gillobackaträsketin itäpuolella. Välialueeseen 81V060 kuuluu myös Sommarvägsträsket, Vintervägsträsket, Ilmetton, Hemviken ja Träskbyträsket.  Gillobackaträsketin koillisrannalta lähtee runsaan neljän kilometrin mittainen Sundetin laskuoja koilliseen Espoonlahden merialueen luoteiskolkan Sundsbergvikeniin. Ennen laskuaan mereen Sundetissa on Gölet-niminen laajentuma, jonka pinta-ala on noin 40 aaria.
Griffins RFC Kotka

| Griffins RFC Kotka |
| --- | --- |
Koko nimi:  Griffins Rugby Football Club
Perustettu:  2011
Kaupunki:   Kotka, Suomi
Kenttä:  Puistolan urheilukenttä
Puheenjohtaja:  Ari-Pekka Klami
Päävalmentaja:  Petteri Loukkonen
Infobox OKNimi-testi OK: 
Griffins RFC on kotkalainen rugby union -seura, joka perustettiin vuonna 2011. Joukkue pelasi rugbyn 1-divisioonassa. Kotipelinsä joukkue pelasi Puistolan urheilukentällä. Seura on lopettanut toimintansa, eikä osallistunut enää kaudelle 2014.
Historia

Griffins RFC osallistui ensimmäistä kertaa rugbyn 1-divisioonaan kaudella 2012. Griffins RFC jäi etelälohkon viidenneksi. Kaudella 2013 Griffins RFC otti seuran historian ensimmäisen voiton, kun he voittivat Hämeenlinnan Linna Rugbyn luvuin 12–10.
Tilastot > Sarjasijoitukset

| Kausi | Sarja | Sija | O | V | T | H | TP – PP | P |
| --- | --- | --- | --- | --- | --- | --- | --- | --- |
| 2012 | 1.divisioona (Etelälohko) | 5. | 15 | 0 | 0 | 15 | 56 – 595 | 0 |
| 2013 | 1.divisioona (Etelälohko) | 7. | 20 | 2 | 0 | 18 | 69 – 709 | 8 |
Tilastot > Saavutukset ja ennätykset

Paras pistemies 2012: Samu Herrala
Paras pistemies 2013: Niko Hotanen ja Arttu-Petteri Klami
Aiheesta muualla

Griffins RFC:n virallinen sivusto
Griffins RFC (vihreä) pelaamassa rugby-7 -turnauksessa.
Ebro

| Ebro |
| --- | --- |
 Kartta Ebrosta ja sen valuma-alueesta.
Alkulähde:  Cantabrianvuoret
Laskupaikka:  Välimeri
Maat:  Espanja
Pituus:  910 km
Alkulähteen korkeus:  1 980 m
Virtaama:  426 m³/s
Valuma-alue:  83 093 km²
Ebro (lat. Iberus, esp. Ebro, kat. Ebre) on Espanjan  pisin sekä vesimäärältään suurin joki. Se alkaa Cantabrianvuorilta 1 980 metrin korkeudessa ja laskee Välimereen Kataloniassa. Se on 910 kilometriä pitkä. Joen valuma-alue 85 500 neliökilometriä on Iberian niemimaan jokien toiseksi suurin Dueron jälkeen. Joen keskimääräinen virtaama on 426 m³/s.
Iberian niemimaa on melko varmasti saanut nimensä Ebrosta. Se on niemimaan toiseksi pisin joki Tajon jälkeen.
Ebron sivujokia ovat Aragón, Gállego, Segre, Valira, Noguera, Noguera Pallaresa, Noguera Ribagorçana, Cinca, Isábena, Ésera ja Matarraña.
Kurayoshi

| Kurayoshi (倉吉市) |
| --- | --- |
 Utsubuki-Tamagawan kaupunginosaa
 lippu:  Symboli
 Kurayoshin sijainti Tottorin prefektuurissa
 Kurayoshi
 Koordinaatit: 35°25′48.4″N, 133°49′31.9″E 
Valtio:  Japani
Alue:  Chūgoku
Prefektuuri:  Tottori
Pinta-ala:  
 – Kokonaispinta-ala:  272,06 km²
Väkiluku (2015):  49 044
 – Väestötiheys:  180,3 as./km²
Symbolit:  
 – Kukka:  Atsalea
 – Puu:  Kamelia
 – Lintu:  Japaninrilli
Aikavyöhyke:  UTC+9
 
 www.city.kurayoshi.lg.jp 
Infobox OKVirheellinen NIMI-arvo: 
Kurayoshi (jap. 倉吉市, Kurayoshi-shi) on Japanin kaupunki Honshūn saarella Chūgokun tai San’inin alueella Tottorin prefektuurissa. Se sijaitsee sisämaassa prefektuurin keskiosassa Tenjinjoen varrella pääkaupunki Tottorin länsipuolella. Kurayoshissa on 49 044 asukasta (vuonna 2015) ja sen pinta-ala on 272,06 neliökilometriä.
Kurayoshin alueella sijaitsivat muinoin Hōkin provinssin pääkaupunki (kokufu) ja provinssitemppeli. Kaupunkioikeudet Japanin nykyisen kunnallishallinnon puitteissa se sai vuonna 1953. Kurayoshin Utsubuki-Tamagawan kaupunginosassa on säilynyt runsaasti vanhoja Edo- ja Meiji-kausien taloja ja maaseinäisiä varastorakennuksia (dozō), ja kaupungissa sijaitsee myös tunnettu, jo 1300 vuotta käytössä ollut Sekiganen kuuma lähde (onsen). Kaupungin muihin nähtävyyksiin kuuluvat metsän peittämä Utsubukivuori ja Utsubukin puisto sekä Kurayoshi Park Square -monitoimikeskus. Kurayoshia palvelee JR Nishi-Nihonin San’in-päälinja.
Kuuluisia asukkaita

Masakatsu Kotozakura, ammattisumopainin suurmestari
Kuvia

Kurayoshin vanhaakaupunkia
Daigaku-in
Kirsikoita Utsubukin puistossa
Kurayoshi Park Square
Aiheesta muualla

Kuvia tai muita tiedostoja aiheesta Kurayoshi Wikimedia Commonsissa
Kaupungin internetsivut (japaniksi)
Kryptoniitti

Kryptoniitti on Teräsmies-sarjakuvalehdissä esiintyvä kuvitteellinen mineraali. 
Vuoden 1938 jälkeen Teräsmiehen voimat kasvoivat siinä määrin, että hahmolle täytyi kehittää myös tiettyjä heikkouksia. Kryptoniitti ei kuitenkaan esiintynyt ensimmäisenä sarjakuvissa vaan radiokuunnelmassa vuonna 1943. Vihreä kryptoniitti on alkuperäinen ja yleisin kryptoniitti-mineraali. Erityisesti 1960- sekä 70-luvuilla sarjakuviin lisättiin useita erilaisia kryptoniitteja.
Kryptoniittia ei tule sekoittaa krypton-alkuaineeseen.
Mistä kryptoniitti tulee?

Kryptoniittia syntyi Krypton-planeetan tuhoutuessa, kun planeetan sisältä alkanut suunnaton paine oli aiheuttanut ketjureaktion, joka lopulta johti Kryptonin tuhoon. Planeetan jäljelle jääneet meteoriitin kappaleet olivat ketjureaktiosta johtuen radioaktiivisia. Tästä mineraalin nimi kryptoniitti.  Lyijy suojaa kryptoniitin säteilyltä (mm. tästä syystä Teräsmiehen avaruuspuvuissa käytetään lyijyä).
Teräsmies III -elokuvassa aine analysoitiin, ja sen koostumukseksi todettiin "kuuman fuusion yhdiste": 15,08 % plutoniumia, 18,06 % tantaalia, 27,71 % ksenonia, 24,02 % prometiumia, 10,62 % dialiumia (joka on todellisuudessa palkokasvi, ei alkuaine), 3,94 % elohopeaa ja loput 0,57 % jaksolliseen järjestelmään kuulumatonta alkuainetta.
Kryptoniittityypit

Tunnetuin on vihreä kryptoniitti radioaktiivisuustason vuoksi pitkäaikainen altistuminen sille voi olla vahingollista myös ihmiselle, mutta erityisen kuolettavaa se on syntyperäisille kryptonilaisille (ks. Teräsmies, Terästyttö, Kenraali Zod ja Krypto). Kryptoniitti tuottaa suurta kipua kryptonilaisille ja heikentää näiden kehon sisäistä immuunijärjestelmää.
Käänteisuniversumissa asuva Teräsmiehen paha kaksoisolento Ultramies saa aina uuden superkyvyn vihreästä kryptoniitista.
Muuta

"Kryptoniitti"-sana on piirtynyt "akilleen kantapään" tavoin myös pop-kulttuuriin; kryptoniitilla saatetaan tarkoittaa heikkoutta tai arkaa kohtaa.
Vihreää kryptoniittia
Kultaista kryptoniittia
Punaista kryptoniittia
Sinistä kryptoniittia
Valkoista kryptoniittia
Ebru Şam

Ebru Şam (s. 1990 Solingen) on missi ja näyttelijä. Hän syntyi ja varttui Saksassa, jonne hänen turkkilaissyntyiset vanhempansa olivat muuttaneet vuonna 1974.
Şam valittiin 29. huhtikuuta 2009 Miss Turkiksi Istanbulin Türker İnanoğlu Maslakissa. Hän edusti Turkkia Miss Eurooppa -kilpailussa ja 12. joulukuuta 2009 Miss Maailma -kilpailussa Johannesburgissa. Vuodesta 2010 alkaen Şam on esiintynyt turkkilaisessa televisiosarjassa Adanalissa, jota näyttää Avrupa Türk TeleVision.
Käännös suomeksi
Griffon fauve de bretagne

| Griffon fauve de bretagne |
| --- | --- |

Avaintiedot
Alkuperämaa:   Ranska
Määrä:  Suomessa rekisteröity 18
Rodun syntyaika:  1300-luku
Alkuperäinen käyttö:  ketun, jäniksen ja kaniinin metsästys, ajuekoira
Nykyinen käyttö:  pienriistan metsästys, ajuekoira
Muita nimityksiä:  bretagnenajokoira, Fawn Brittany Griffon, grifón leonado de Bretaña, bretooni liivakarva grifoon
FCI-luokitus:  ryhmä 6 Ajavat ja jäljestävät koirat alaryhmä 1.2 Keskikokoiset ajavat koirat #66
Ulkonäkö
Säkäkorkeus:  48-56cm
Väritys:  kellanruskea
Griffon fauve de bretagne eli bretagnenajokoira on ranskalainen koirarotu. Sitä pidetään yhtenä kotimaansa vanhimmista ajokoiraroduista.
Ulkonäkö

Griffon fauve de bretagnen runko on voimakasrakenteinen. Karva on karkeaa ja lyhyttä. Väritys on kellanruskea, jonka sävy vaihtelee kultaisesta vehnästä tiilenpunaiseen. Rotu on korkeudeltaan 48–56 cm.
Luonne ja käyttäytyminen

Griffon fauve de bretagne on luonteeltaan sosiaalinen ja rauhallinen. Se on kestävä ja mukautuvainen. Rotu liikkuu luontevasti ja energisesti.[lähde? ]
Alkuperä

Griffon fauve de bretagne - tai mahdollisesti pikemminkin sen kantarotu isobretagnenajokoira - tunnettiin jo 1300-luvulla, jolloin mies nimeltä Huet de Ventes omisti niitä ajueellisen. Aina 1800-luvulle asti paikallisia koiria käytettiin kotialueellaan suden metsästykseen, mutta susien hävittyä populaation koko alkoi laskea merkittävästi. Vanha kellanruskea bretagnelainen rotu onnistuttiin pelastamaan risteyttämällä se briquet griffon vendéenin kanssa - tuloksena nykyinen alkuperäistä pienempi griffon fauve de bretagne, joka soveltuu ennen kaikkea ketun, jäniksen ja kaniinin metsästykseen. Vuonna 1949 perustettiin Ranskan fauve de bretagne -yhdistys (Club du Fauve de Bretagne), jonka päämääränä oli pelastaa rotu sukupuutolta. Nykyisin yhdistys edustaa sekä griffon fauve de bretagnea että bretagnenbassettia.
Rotu Suomessa

Vaikka vielä toistaiseksi rodun virallinen nimi on Suomessakin griffon fauve de bretagne, mainitsee Suomen Kennelliitto julkaisemassaan melko tuoreessa rotumääritelmässä useaan eri otteeseen nimen "bretagnenajokoira" kuvaamaan tätä rotua. Suomessa rotu kuuluu muiden ajavien griffon-rotujen kanssa Suomen Bassetkerhon alaisuuteen.
Gro Hagemann

| Gro Hagemann> Henkilötiedot |
| --- | --- |
Syntynyt: 3. syyskuuta 1945 (ikä 79) Oslo, Norja
Arvonimi: professori
Koulutus ja ura
Tutkinnot:  Oslon yliopisto
Tutkimusalue:  historia
Palkinnot:  Gina Krog -palkinto 2009
Aiheesta muualla
Gro Hagemann (s. 3. syyskuuta 1945 Oslo) on norjalainen historioitsija, joka on erikoistunut naisten aseman tutkimiseen. Hän väitteli tohtoriksi vuonna 1989, ja vuonna 1996 hänet nimettiin Oslon yliopiston professoriksi. Hagemann oli 1970-luvulla mukana perustamassa Kvinnefronten-järjestöä. Vuonna 2009 hän sai Gina Krog -palkinnon yhdessä neljän muun historioitsijan kanssa.
Teoksia

Skolefolk: lærernes historie i Norge (1992)
Kjønn og industrialisering (1994)
Feminisme og historieskriving: inntrykk fra en reise (2003)
Aiheesta muualla

Oslon yliopisto (norjaksi)
Kuah

| Kuah |
| --- | --- |

 Kuah
 Koordinaatit: 6°18′00″N, 99°48′0″E 
Valtio:  Malesia
Osavaltio:  Kedah
Hallinto:  
 – Hallinnon tyyppi:  Langkawi
Väkiluku (2014):  13 000
Infobox OKVirheellinen NIMI-arvo: 
Kuah on Langkawin piirikunnan suurin kaupunki. Kaupunki sijaitsee Langkawin saaren kaakkoiskulmassa, Malesian luoteisosassa.
Liikenne

Kaupungin eteläpäädyssä sijaitsee satama.
Kaupungin keskustasta Langkawin lentoasemalle noin 17-kilometriä.
Turismi

Paljon hotelleja sijaitsee Kuahin alueella, josta syystä turismi keskisttyy osittain alueelle.
Aiheesta muualla

Wikimedia Commonsissa on kuvia tai muita tiedostoja aiheesta .
Gilmore Girls: Vuosi elämää

| Gilmore Girls: Vuosi elämää> Gilmore Girls: A Year in the Life |
| --- | --- |

Tyyli:   komedia  draama 
Kestoaika:  88–102 minuuttia
Kehittäjä(t):  Amy Sherman-Palladino
Pääosissa:   Lauren Graham  Alexis Bledel  Scott Patterson  Kelly Bishop 
Alkuperämaa:  Yhdysvallat
Alkuperäiskieli:  englanti
Verkko:  Netflix
Julkaistu:  25. marraskuuta 2016
Tuotantokausia:  1
Jaksoja:  4
Tunnuskappale:  ”Where You Lead”
Tuotanto
Ohjaaja(t):   Amy Sherman-Palladino  Daniel Palladino 
Käsikirjoittaja(t):   Amy Sherman-Palladino  Daniel Palladino 
Tuotantoyhtiö(t):  Warner Bros. Television
Edeltäjä:  Gilmore Girls
Aiheesta muualla
Virallinen sivusto
IMDb
Gilmore Girls: Vuosi Elämää (engl. Gilmore Girls: A Year in the Life) on yhdysvaltalainen Netflixin tarjoama sarja televisioelokuvia. Se on jatko-osa sarjalle Gilmore Girls, joka on Amy Sherman-Palladinon luoma yhdysvaltalainen komedia-draama televisiosarja. Sarjojen pääosissa ovat Lauren Graham ja Alexis Bledel.
Minisarja koostuu neljästä 88–102 minuutin jaksosta, jotka julkaistiin 25. marraskuuta 2016. Jokainen jakso seuraa yhtä vuodenaikaa: ensimmäinen jakso on nimeltään ”Talvi”, toinen on ”Kevät”, kolmas ”Kesä” ja viimeinen on ”Syksy”.
Juoni

Rory ja Logan ovat suhteessa, vaikka Logan on kihloissa ranskalaisen naisen kanssa ja Rorylla on poikaystävä nimeltä Paul. Rory yrittää löytää töitä, mutta hän tapaakin Jess Marianon (Milo Ventimiglia), joka kannustaa häntä kirjoittamaan oman kirjan elämästään äitinsä kanssa.
Emily Gilmore (Kelly Bishop) suree miehensä kuolemaa ja alkaa käydä terapiaistunnoissa hänen tyttärensä Lorelai Gilmoren (Lauren Graham) kanssa. Lorelai ja Luke ovat olleet yhdessä jo yli kymmenen vuotta mutta eivät ole vielä menneet naimisiin tai keskustelleet lasten hankkimisesta. Rory kertoo Lorelaille kirjaideastaa, mutta Lorelai tuomitsee tämän, eikä anna lupaa kirjoittaa itsestään. Lorelai  lähtee spontaanisti vaellukselle, mutta palaakin takaisin kotiinsa ja kysyy Lukelta, menisikö tämä naimisiin hänen kanssa. Luke suostuu, ja he alkavat suunnittelemaan häitään.
Lopulta Emily hyväksyy miehensä kuoleman, myy kotinsa, lähtee D.A.R-yhdistyksestä, ja siirtyy Nantuckettiin asumaan. Luke ja Lorelai menevät naimisiin huvimajalla, ja sarja loppuu siihen, kun Rory paljastaa Lorelaille, että hän on raskaana.
Aiheesta muualla

Tiffany, Kaitlyn: The new Gilmore Girls is weirdly hostile toward fans, women, and storytelling in general The Verge.  28.11.2016. Viitattu 9.12.2022. (englanniksi)
Radnor, Abigail: Gilmore Girls: A Year in the Life review – a beautifully wrapped gift The Guardian.  25.11.2016. Viitattu 9.12.2022. (englanniksi)
Fienberg, Daniel: ‘Gilmore Girls: A Year in the Life’: TV Review The Hollywood Reporter.  16.11.2016. Viitattu 9.12.2022. (englanniksi)
Gregory Del Piero

| Gregory Del Piero> Henkilötiedot |
| --- | --- |
Syntynyt: 14. lokakuuta 1972 (ikä 51) Sète, Ranska
Ammatti:  DJ, musiikkituottaja
Muusikko
Aktiivisena:  1998-
Tyylilajit:  deep house, funky house
Levy-yhtiöt:  Gregory Del Piero Official Site
Aiheesta muualla
www.gregorydelpiero.com
  [ Muokkaa Wikidatassa ] [ ohje ]  
Gregory Del Piero (s. 14. lokakuuta 1972 Sète, Ranska) on ranskalainen house DJ ja musiikkituottaja.
Ura

Gregory Del Piero aloitti DJ-uransa vuonna 1987. Kesällä 1998 hän tapasi newyorkilais-DJ:n Joe Claussellin tämän Ranskan-kiertueella. Tapaamisen jälkeen Del Piero päätti toteuttaa unelmaansa ja muutti San Franciscoon.
Del Pieron ensimmäinen single ”Don’t Hesitate” julkaistiin Subliminal Recordsin kautta. Hän teki myös useita remix-versioita eri artistien ja yhtyeiden kappaleista. Esimerkiksi Byron Stingily (Ten City), Susu Bobien, Keith Thompson (Raze/Break For Love), Jojo Haley, Pepper Mashay, Stephanie Cooke, Latrice Barnette, Bill "The Buddah" Dickens ja Kenny Bobien.
Diskografia > Albumit

2006: I Love You More
Diskografia > Singlet ja EP:t

2001: "Don't Hesitate" - Subliminal Soul Records
2005: "Won't Stop" feat Latrice Barnett - Soulstar Records
2005: "Anytime" feat Lz Love - Swing City Records
2006: "You" feat Kenny Bobien - Loveslap Recordings
2006: "Visions" feat Billy Love - Loveslap Recordings
2006: "Wonderful" feat Kenny Bobien - Loveslap Recordings
2006: "In The Churches" feat Ri - Del Records
2006: "Don't You Ever Get" feat Kenny Bobien - Del Records
2007: "Just Like That" - Del Records
2007: "Insanity" - Del Records
2007: "Open Up" feat Valerie Troutt - Del Records
2007: "Rewind" feat Billy Love - Swank Recordings
2007: "Don't Fight The Feeling" feat Billy Love - Del Records
2008: "Don't You Ever Get" feat Kenny Bobien
2008: "I Love You More Part 1"
2008: "Whisper" feat Billy Love - Del Records
2008: "My Only Love" feat Billy Love - Del Records
2009: "Shining On" feat Billy Love - Del Records
2009: "Each Other" feat Paris Brightledge - Del Records
2009: Kenny Bobien "Let Me Apologize" - Del Records
2009: "D.E.T.R.O.I.T" feat Billy Love - Del Records
Diskografia > Remixit

2003: Miguel Migs and Jay-J feat Jojo Haley "Friend Of The Blues" - Black Vinyl Records
2007: Dj Ax feat Miss Ficel "Avec Toi" - Del Records
2008: Island Groove & Keith Thompson "Soul Surrender" - Walking Monster Records
2008: Harley & Muscle ft Byron Stingily "My Friend"- Soulstar Records
2008: Castillo & Face featuring Jennifer Perryman "Love's Wine" - 3345 Music
2008: Queens Club Project "Super Dancer" - Music Taste Recordings
2008: Dj Greg feat Kaysee "This Time" - Del Records
2009: Passionardor "There's a candle" - Del records
2009: Satya Project "Bora's Bounce" - Xtrasolar Records
2009: Steven Stone feat. Nyla Ray "Makes You High" - Soul Deluxe Records
2009: Passionardor "Thinking Of You" - Del Records
2009: Formentera - "Herbasana on the Rocks 2009"
2009: Alex Botar feat. Alec Sun Drae - "Love E.P." - Del Records
2009: Island Groove - "Just Remember" - Del Records
2009: Frooty Collective feat. Alec Sun Drae - "Gotta Feel" - Del Records
2009: DeejayKul feat Lenny Hamilton - "Change" - XtraSolar Recordings
2009: Steven Stone feat. Anthony Moriah "Bundel Of Love" - Soul Deluxe Records
2009: Lucarelli Ft Shelley Nelson "Love 4 Love" - Deep Red Records
2010: Pepper MaShay & Alfredo Norese "Things U Do To Me" - Del Records
2010: Midnight Express feat Michelle Weeks "Treat Me Right" -Music Taste Recordings
2010: Monday Michiru "Sand Of Time" - XtraSolar Recordings
2010: Diva Down Entertainment feat. Su Su Bobien "Praise Always" - GKF Records
2010: Fabrizio Marra & Spiritual Blessings feat Stephanie Cooke - "Old Friends" - GKF Records
2010: Keith Thompson "Feel My Love" - Thompsonic Recordings
2010: Spiritual Blessings ft Lisa Mayes "Not Only Human" - Del Records
Diskografia > Kokoelmat

2009: Del Presents Digital Club Vol. 1
2009: Del Presents Digital Deep Vol. 1
2009: Del Presents Digital Lounge Vol. 1
Diskografia > Mukana kokoelmilla

2004: Hed Kandi: Stereo Sushi Vs. Sake Vol. 6
2004: G Lounge Milano 2
2005: Loveslap Fall Sampler
2005: Heartbeat Mixed Julius Papp
2005: Loveslapped Vol. 4
2005: Cafe Solaire 7
2005: Luxury House For A Relaxed Mood
2006: Ibiza Beach Anthems 2006
2006: Strictly House Vol 5
2006: House Top 100 Vol 6
2006: Play House Vol 11
2006: The Sound Of Love and Dedication 3
2006: Hed Kandi: Swing City Miami
2006: An Exciting House Mix For An Unforgettable Dinner
2006: Magnetic Sounds
2006: The Remixes Vol 1
2007: Secret Disco
2007: Pink 1
2007: Cafe Solaire Vol 12
2007: The Music From The Fashion Week Vol. 4
2008: House Is Love Vol: 2
2009: Kay Rush Presents Unlimited VII
2009: Del Presents Digital Club Vol. 1
2009: Del Presents Digital Deep Vol. 1
2010: Del Presents Digital Lounge Vol. 1
Aiheesta muualla

Gregory Del Piero (Arkistoitu – Internet Archive) - Official Site
Del Records (Arkistoitu – Internet Archive) - Official Site
Discogs
La Diagonela

La Diagonela on Sveitsissä hiihdettävä pitkänmatkan hiihtokilpailu. Se on järjestetty vuosittain tammikuussa vuodesta 2014 alkaen Engadinin laaksossa Graubündenin kantonissa. Lähtö- ja maalipaikka on Zuozissa. Reitti kulkee Innjoen vartta St. Moritziin ja Sankt Moritzersee -järvelle, josta Pontresinan kautta takaisin Zuoziin.
Sääolosuhteiden takia kilpailumatka on vaihdellut suunnitellusta 65 kilometristä. Hiihtotyyli kilpailussa on perinteinen.
Päämatkan lisäksi järjestetään samaan aikaan 30 kilometrin (La Pachifica) ja 11 kilometrin (La Cuorta) kilpailut.
George F. Kennan

George F. Kennan
George Frost Kennan (16. helmikuuta 1904 – 17. maaliskuuta 2005) oli yhdysvaltalainen historiantutkija ja huippudiplomaatti, jolla oli merkittävä osa Yhdysvaltain kylmän sodan politiikassa.
Aikaisemmat vuodet ja ura

Georhge F. Kennan opiskeli St. John's Northwestern Military Academyssa ja Princetonin yliopistossa. Hän toimi konsulina Sveitsissä vuodesta 1926, ja sen jälkeen Berliinissä, Tallinnassa ja Riiassa. Berliinin yliopistossa hänen pääaineenaan oli venäjän kieli.
Yhdysvaltain solmittua diplomaattiset suhteet Neuvostoliittoon Kennan seurasi suurlähettiläs William C. Bullittia Moskovaan vuonna 1933. Charles E. Bohlenin ja Loy W. Hendersonin ohella Kennan oli johtavia Neuvostoliiton asiantuntijoita 1930-luvulla. Robert F. Kelley oli valtion Itä-Euroopan suhteiden osaston johtajana. Kennan oli Prahassa Saksan miehitettyä Tšekkoslovakian. Yhdysvaltain liityttyä sotaan Kelley internoitiin Berliinissä. Kennan työskenteli sodan aikana Euroopan neuvonantajana komissiossaselvennä 1943-44. Kennan oli USA:n lähetystön johtajana Moskovassa kesäkuusta 1944 huhtikuuhun 1946.
Kennan ja patoaminen

Kennanin omakohtaisiin havaintoihin pohjautuva uusi strateginen oppi sisälsi ajatuksen, että Neuvostoliiton vaikutusvallan leviäminen on padottava. Hän lähetti tuhansia merkkejä käsittävän vuolaan sähkeen ulkoministeri James F. Byrnesille kuvatakseen uutta strategiaansa diplomaattisuhteiden hoitamisessa Neuvostoliiton kanssa. Jo ennen sähkeen lähettämistä Kennan oli yrittänyt välittää Yhdysvaltain hallitukselle realistista kuvaa Stalinin hallituksen politiikasta, mutta hänen viestinsä eivät olleet tavoittaneet Washingtonin korkeimpia päättäjiä. Viimeinen pisara Kennanille oli Neuvostoliiton edustajien nihkeys Kansainvälisen valuuttarahaston perustamisneuvotteluissa.
Kennanin sähke, niin sanottu "pitkä sähke" ja salanimellä "X" kirjoitettu heinäkuun 1947 artikkeli "The Sources of Soviet Conduct" Foreign Policy -lehdessä vaikuttivat merkittävästi Trumanin oppiin. Myöhemmin Kennan katsoi, että hänet ja hänen sähkeensä oli ymmärretty väärin, koska hän kannatti kommunismin patoamista diplomaattisin eikä sotilaallisin keinoin.  Opin mukaan Yhdysvaltojen tuli tukea niitä kommunismin uhkaamia maita, jotka vielä olivat itäblokin ulkopuolella.
Lähettiläänä

1947–1948 Kennan työskenteli ulkoministeri Marshallin alaisuudessa. Kennanin mukaan Neuvostoliitto oli laajentumishaluinen ja Yhdysvallat voisi estää tätä sulkemispolitiikallaan, josta tulikin Yhdysvaltain politiikan perusta Neuvostoliittoa vastaan puolen vuosisadan ajaksi.
Kennan vietti vuodet 1951–1952 lähettiläänä Neuvostoliitossa, jossa hänet kuitenkin julistettiin persona non grataksi. Kennan toimi Yhdysvaltain lähettiläänä  1961–1963 Jugoslaviassa. Vuonna 1967 hän sopi tapaamisesta Josif Stalinin tyttären Svetlana Allilujevan kanssa Sveitsissä auttaen tätä loikkaamaan Yhdysvaltoihin.